วัดเบญจมบพิตรดุสิตวนารามราชวรวิหาร

จากวิกิพีเดีย สารานุกรมเสรี

ไปที่: ป้ายบอกทาง,
ค้นหา

วัดเบญจมบพิตรดุสิตวนารามราชวรวิหาร

พระอุโบสถ วัดเบญจมบพิตร

ที่อยู่

69 ถนนพระรามที่ 5 แขวงจิตรลดา เขตดุสิต
กรุงเทพมหานคร 10300

ข้อมูลทั่วไป

ชื่อสามัญ

วัดเบญจ

ประเภท

พระอารามหลวงชั้นเอก
ชนิดราชวรวิหาร

นิกาย

เถรวาท
มหานิกาย

พระประธาน

พระพุทธชินราชจำลอง

พระพุทธรูปสำคัญ

พระหริภุญชัยบรมโพธิสัตว์
พระฝาง

ความพิเศษ

เป็นวัดประจำพระราชวังดุสิต

เวลาทำการ

ทุกวัน 8.30-17.30

จุดที่น่าสนใจ

พระอุโบสถ และ พิพิทธภัณฑ์ฯวัดเบญจฯ

กิจกรรม

บวชสามเณรภาคฤดูร้อน (เม.ย.) บวชชาวเขา (ก.ค.)
ตานก๋วยสลาก (ต.ค.)

วัดเบญจมบพิตรดุสิตวนาราม เป็นพระอารามหลวงชั้นเอก
ชนิดราชวรวิหาร ไม่ปรากฏหลักฐานว่าสร้างขึ้นเมื่อใด เดิมชื่อ วัดแหลม หรือ
วัดไทรทอง ภายหลังได้รับพระราชทานนามจากพระบาทสมเด็จพระจอมเกล้าเจ้าอยู่หัวใหม่ว่า
วัดเบญจบพิตร ซึ่งหมายถึง วัดของเจ้านาย 5
พระองค์ที่ทรงร่วมกันปฏิสังขรณ์วัดแห่งนี้
เมื่อพระบาทสมเด็จพระจุลจอมเกล้าเจ้าอยู่หัวทรงสร้างสวนดุสิตขึ้นพระองค์ทรงทำผาติกรรมสถาปนาวัดขึ้นใหม่และพระราชทานามว่า
วัดเบญจมบพิตรดุสิตวนาราม อันหมายถึง วัดของพระเจ้าแผ่นดินรัชกาลที่ 5

เนื้อหา

1 ประวัติ

2 สิ่งก่อสร้างสำคัญ

2.1 ศาลาสี่สมเด็จ

2.2 หอระฆังบวรวงศ์

2.3 สถานที่อื่น
ๆ

3 ลำดับเจ้าอาวาส

4 อ้างอิง

5 ดูเพิ่ม

6 แหล่งข้อมูลอื่น

[แก้]
ประวัติ

วัดเบญจมบพิตรดุสิตวนารามราชวรวิหาร เดิมเป็นวัดราษฎร์ ชื่อ วัดแหลม
เนื่องจากตั้งอยู่บริเวณปลายแหลมที่สวนต่อกับทุ่งนา
หรือ มีชื่อเรียกอีกชื่อหนึ่งว่า วัดไทรทอง
เนื่องจากอาจมีต้นไทรอยู่ภายในวัด[1]
ไม่ปรากฏหลักฐานว่าสร้างเมื่อใด เมื่อ พ.ศ. 2369
ซึ่งตรงกับรัชสมัยพระบาทสมเด็จพระนั่งเกล้าเจ้าอยู่หัว
ได้เกิดกบฏเจ้าอนุวงศ์แห่งเวียงจันทน์ขึ้น
พระองค์จึงโปรดเกล้าฯ ให้พระเจ้าบรมวงศ์เธอ
พระองค์เจ้าพนมวัน กรมพระพิพิธโภคภูเบนทร์ พระราชโอรสในพระบาทสมเด็จพระพุทธเลิศหล้านภาลัยที่ประสูติแต่เจ้าจอมมารดาศิลา
ทรงเป็นแม่ทัพรักษาพระนคร โดยทรงตั้งกองบัญชาการทัพที่วัดแหลม
หลังจากปราบกบฏเจ้าอนุวงศ์แล้ว กรมพระพิพิธโภคภูเบนทร์
พร้อมพระอนุชาและพระขนิษฐาร่วมเจ้าจอมมารดาเดียวกันอีก 4 พระองค์ คือ

พระเจ้าบรมวงศ์เธอ
พระองค์เจ้ากุญชร กรมพระพิทักษ์เทเวศร์ (ต้นราชสกุลกุญชร)

พระเจ้าบรมวงศ์เธอ
พระองค์เจ้าทินกร กรมหลวงภูวเนตรนรินทรฤทธิ์ (ต้นราชสกุลทินกร)

พระเจ้าบรมวงศ์เธอ พระองค์เจ้าอินทนิล และ

พระเจ้าบรมวงศ์เธอ พระองค์เจ้าหญิงวงศ์

มีพระประสงค์ที่จะร่วมกันปฏิสังขรณ์วัดแหลม
พร้อมทั้งทรงสร้างพระเจดีย์เรียงรายไว้หน้าวัด 5 องค์ ต่อมา พระบาทสมเด็จพระจอมเกล้าเจ้าอยู่หัวโปรดเกล้าฯ
พระราชทานนามใหม่ว่า วัดเบญจบพิตร หมายความว่า วัดของเจ้านาย 5 พระองค์[1]

พระอุโบสถวัดเบญจมบพิตร
เมื่อแรกสร้าง

ในปี พ.ศ.
2441 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ
ให้ซื้อที่ดินระหว่างคลองผดุงกรุงเกษมจนถึงคลองสามเสนเพื่อสร้างที่ประทับพักผ่อนพระอิริยาบถส่วนพระองค์
โดยพระราชทานนามว่า "สวนดุสิต"[2]
(พระราชวังดุสิต
ในปัจจุบัน) ซึ่งบริเวณที่ดินที่ทรงซื้อนั้นมีวัดโบราณ 2 แห่ง คือ
วัดดุสิตซึ่งอยู่ในสภาพทรุดโทรมโดยถูกใช้เป็นที่สร้างพลับพลา
และวัดร้างอีกแห่งซึ่งจำเป็นต้องใช้ที่ดินของวัดสำหรับตัดเป็นถนน
พระองค์จึงทรงกระทำผาติกรรม สร้างวัดแห่งใหม่เพื่อเป็นการทดแทนตามประเพณี
โดยทรงเลือกวัดเบญจมบพิตรเป็นวัดที่ทรงสถาปนาตามพระราชดำริว่า
การสร้างวัดใหม่หลายวัดยากต่อการบำรุงรักษา ถ้ารวมเงินสร้างวัดเดียวให้เป็นวัดใหญ่
และทำโดยฝีมือประณีตจะดีกว่า จึงโปรดเกล้าฯ ให้สมเด็จพระเจ้าบรมวงศ์เธอ
เจ้าฟ้ากรมพระยานริศรานุวัดติวงศ์
เป็นผู้ทรงออกแบบก่อสร้างพระอุโบสถและถาวรวัตถุอื่น ๆ และมีพระยาราชสงคราม (กร
หงสกุล) เป็นนายช่างก่อสร้าง

เมื่อวันที่ 1
มีนาคม พ.ศ.
2441 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมายังวัด
ในการนี้ทรงมีพระบรมราชโองการประกาศพระบรมราชูทิศถวายที่ดินให้เป็นเขตวิสุงคามสีมาของวัด
พร้อมทั้งพระราชทานนามวัดใหม่ว่า วัดเบญจมบพิตร อันหมายถึง
วัดของพระเจ้าแผ่นดินรัชกาลที่
5 และเพื่อแสดงลำดับรัชกาลในมหาจักรีบรมราชวงศ์[3]
ต่อมา พระองค์ได้ถวายที่ดินซึ่งพระองค์ขนานนามว่า ดุสิตวนาราม
ให้เป็นที่วิสุงคามสีมาเพิ่มเติมแก่วัดเบญจมบพิตร และโปรดฯ ให้เรียกนามรวมกันว่า
วัดเบญจมบพิตรดุสิตวนาราม[4]

เมื่อมีการจัดระเบียบพระอารามหลวงในรัชสมัยพระบาทสมเด็จพระมงกุฎเกล้าเจ้าอยู่หัวในปี
พ.ศ. 2458
วัดเบญจมบพิตรดุสิตวนารามจัดเป็นพระอารามหลวงชั้นเอก ชนิดราชวรวิหาร[5]
ดังนั้น ชื่อวัดจึงมีสร้อยนามต่อท้ายด้วย "ราชวรวิหาร" ดังเช่นในปัจจุบัน

วัดเบญจมบพิตรดุสิตวนาราม

[แก้]
สิ่งก่อสร้างสำคัญ

พระพุทธชินราช
(จำลอง)

โรงเรียนมัธยมวัดเบญจมบพิตร

[แก้]
ศาลาสี่สมเด็จ

ศาลาสี่สมเด็จ เป็นศาลาจตุรมุขพื้นศิลา หลังคาประดับด้วยช่อฟ้าใบระกา
สร้างขึ้นจากพระราชทรัพย์ของพระบาทสมเด็จพระจุลจอมเกล้าเจ้าอยู่หัวร่วมกับสมเด็จพระเจ้าน้องนางเธอและสมเด็จพระเจ้าน้องยาเธอร่วมพระราชชนนีอีก
3 พระองค์ ได้แก่ สมเด็จพระเจ้าบรมวงศ์เธอ
เจ้าฟ้าจันทรมณฑล กรมหลวงวิสุทธิกระษัตริย์ สมเด็จพระเจ้าบรมวงศ์เธอ
เจ้าฟ้าจาตุรนต์รัศมี กรมพระจักรพรรดิพงศ์ และสมเด็จพระเจ้าบรมวงศ์เธอ
เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
โดยพระองค์พระราชทานนามศาลาแห่งนี้ว่า ศาลาสี่สมเด็จ
ไว้เป็นที่พักผ่อนสำหรับพระสงฆ์และสามเณร[4]
ปัจจุบัน ศาลาสี่สมเด็จใช้เป็นหอกลอง

บริเวณหน้าบันทั้ง 4
ด้านของศาลาสี่สมเด็จได้จำหลักลายไทยเป็นตราประจำพระองค์ของแต่ละพระองค์ไว้ ได้แก่
ตราพระเกี้ยว
พระราชลัญจกรในพระบาทสมเด็จพระจุลจอมเกล้าเจ้าอยู่หัว ตราจันทรมณฑล
ตราประจำพระองค์ในสมเด็จพระเจ้าบรมวงศ์เธอ เจ้าฟ้าจันทรมณฑล
กรมหลวงวิสุทธิกระษัตริย์ ตราจักร ตราประจำพระองค์ในสมเด็จพระเจ้าบรมวงศ์เธอ
เจ้าฟ้าจาตุรนต์รัศมี กรมพระจักรพรรดิพงศ์ และ ตราสุริโยทัย
ตราประจำพระองค์ในสมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์
กรมพระยาภาณุพันธุวงศ์วรเดช[6]

[แก้]
หอระฆังบวรวงศ์

หอระฆังบวรวงศ์ เป็นหอระฆังทรงไทยประกอบหินอ่อน
สร้างขึ้นโดยพระบรมวงศานุวงศ์
ฝ่ายพระราชวังบวร (กรมพระราชวังบวรสถานมงคล
หรือ วังหน้า) และข้าราชการ ระฆังภายในหอนั้นนำมาจากวัดบวรสถานสุทธาวาส
ซึ่งเป็นวัดประจำพระราชวังบวรสถานมงคล
หน้าบันของหอระฆังจำหลักลายไทยประกอบภาพตราประจำตำแหน่งกรมพระราชวังบวรสถานมงคล
โดยหน้าบันทิศตะวันตกเป็นภาพ
"พระลักษณ์ทรงหนุมาน" ซึ่งเป็นตราประจำตำแหน่งองค์เดิม ส่วนหน้าบันทิศตะวันออก
เป็นภาพ "พระนารายณ์ทรงปืน"
ซึ่งเป็นตราประจำตำแหน่งองค์ที่ได้รับการปรับปรุงขึ้นใหม่[7]
พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ
ให้จัดการเปิดและฉลองหอระฆังเมื่อวันที่ 6
ธันวาคม พ.ศ. 2445
พร้อมทั้งพระราชทานามว่า หอระฆังบวรวงศ์[8]

[แก้]
สถานที่อื่น ๆ

พระอุโบสถ
ที่มีสถาปัตยกรรมงดงามมาก และใช้หินอ่อนสีขาวบริสุทธิ์ในการก่อสร้าง
ส่วนพระประธานในพระอุโบสถมีพระพุทธชินราช
(จำลอง)

พระที่นั่งทรงผนวช
เป็นพระที่นั่งที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ
ให้สร้างขึ้นบริเวณพุทธรัตนสถานภายในพระบรมมหาราชวังเพื่อเป็นที่ประทับจำพรรษาเมื่อพระองค์ทรงผนวชในปี
พ.ศ. 2416
เมื่อมีการสถาปนาวัดเบญจมบพิตรขึ้นพระบาทสมเด็จพระจุลจอมเกล้าเจ้าอยู่หัวโปรดเกล้าฯ
ให้รื้อพระที่นั่งองค์นี้มาปลูกภายในวัด

ศาลาบัณณรศภาค เป็นศาลาจตุรมุข สร้างด้วยทุนทรัพย์ของพระมเหสี เจ้าจอม
พระราชโอรส พระราชธิดาและพระญาติในรัชกาลที่ 5 รวม 15 พระองค์ ปัจจุบัน
ใช้เป็นที่ตั้งศพบุคคลสำคัญ อาทิ ม.ร.ว.กัลยาณกิติ์
กิติยากร,พันโทหญิง หม่อมกอบแก้ว
อาภากร ณ อยุธยา,ม.ร.ว.อดุลกิติ์
กิติยากร,ท่านผู้หญิงมณีรัตน์
บุนนาค,นายสมัคร
สุนทรเวชอดีตนายกรัฐมนตรี ฯลฯ

โรงเรียนเบญจมบพิตร
พระบาทสมเด็จพระจุลจอมเกล้าเจ้าอยู่หัวโปรดเกล้าฯ
ให้สร้างขึ้นด้วยทุนทรัพย์ซึ่งเป็นสมบัติของพระเจ้าบรมวงศ์เธอ
พระองค์เจ้าอิศริยาภรณ์ พระเจ้าบรมวงศ์เธอ
พระองค์เจ้าอนุสรสิริประสาธน์ และเจ้าจอมมารดาหม่อมราชวงศ์เกสรในรัชกาลที่
5 เมื่อรัตนโกสินทรศก 121 โดยมีพระราชประสงค์ให้สร้างขึ้นเพื่อ
"สอนศิษย์ซึ่งเป็นคฤหัสถ์" ปัจจุบัน ทางการได้เปลี่ยนชื่อโรงเรียนเป็น "โรงเรียนมัธยมวัดเบญจมบพิตร"
เปิดสอนเฉพาะนักเรียนชาย

พระวิหารสมเด็จ
ส.ผ.

พระที่นั่งทรงผนวชและศาลาสี่สมเด็จ

พระที่นั่งทรงธรรม

[แก้]
ลำดับเจ้าอาวาส

1.สมเด็จพระวันรัต
(จ่าย ปุณฺณทตฺโต) ครองวัดตั้งแต่ พ.ศ. 2443 -
พ.ศ.
2471

2.สมเด็จพระอริยวงศาคตญาณ
สมเด็จพระสังฆราช (ปลด กิตฺติโสภโณ) ครองวัดตั้งแต่ พ.ศ. 2471 -
พ.ศ.
2505

3.สมเด็จพระพุทธชินวงศ์
(สุวรรณ สุวณฺณโชโต) ครองวัดตั้งแต่ พ.ศ. 2505 -
พ.ศ.
2537

4.พระพรหมจริยาจารย์
(สมุท รชตวณฺโณ) ครองวัดตั้งแต่ พ.ศ. 2537 -
พ.ศ.
2549

5.พระพุทธวรญาณ
(ทอง สุวณฺณสาโร) ครองวัดตั้งแต่ พ.ศ. 2550 -
ปัจจุบัน

[แก้]
อ้างอิง

^
1.0
1.1
จุลลดา ภักดีภูมินทร์, วัดเบญจมบพิตรดุสิตวนาราม, สกุลไทย, ฉบับที่ 2598, ปีที่ 50,
ประจำวันอังคารที่ 3 สิงหาคม 2547

^
ราชกิจจานุเบกษา, แจ้งความเรื่องสวนดุสิต, เล่ม ๑๕, ตอน ๕๐, ๑๒ มีนาคม พ.ศ. ๒๔๔๑,
หน้า ๕๔๓

^
ราชกิจจานุเบกษา, พระบรมราชโองการ ประกาศ
พระบรมราชูทิศที่แผ่นดินวิสุงคามสีมาวัดเบ็ญจมบพิตร, เล่ม ๑๖, ตอน ๕๐, ๑๑
มีนาคม พ.ศ. ๒๔๔๒, หน้า ๖๙๔

^
4.0
4.1
ราชกิจจานุเบกษา, พระบรมราชโองการ ประกาศ
พระบรมราชูทิศถวายที่สงฆกับปิยภูมิ์เขตรพระอารามแลกุฎีสังฆเสนาศน์
วัดเบ็ญจมบพิตร, เล่ม ๑๗, ตอน ๓๙, ๒๓ ธันวาคม พ.ศ. ๒๔๔๓, หน้า ๕๕๔

^
ราชกิจจานุเบกษา,
ประกาศกระทรวงธรรมการ แผนกกรมสังฆการี เรื่อง
จัดระเบียบพระอารามหลวง, เล่ม ๓๒, ตอน ๐ ก, ๓ ตุลาคม พ.ศ. ๒๔๕๘, หน้า
๒๘๔

^
ศาลาสี่สมเด็จ
จากเว็บไซต์วัดเบญจมบพิตรดุสิตวนารามราชวรวิหาร

^
หอระฆังบวรวงศ์
จากเว็บไซต์วัดเบญจมบพิตรดุสิตวนารามราชวรวิหาร

^
ราชกิจจานุเบกษา, การเปิดหอระฆัง สะพานท่าน้ำ และสะพานข้ามคลองในวัดเบญจมบพิตร,
เล่ม ๑๙, ตอน ๔๐, ๒๑ ธันวาคม พ.ศ. ๒๔๔๕, หน้า ๗๕๙

[แก้]
ดูเพิ่ม

โรงเรียนมัธยมวัดเบญจมบพิตร

[แก้]
แหล่งข้อมูลอื่น

ภาพถ่ายทางอากาศของ วัดเบญจมบพิตรดุสิตวนารามราชวรวิหาร

คอมมอนส์
มีภาพและสื่ออื่น ๆ เกี่ยวกับ:
วัดเบญจมบพิตร

แผนที่และภาพถ่ายทางอากาศของ วัดเบญจมบพิตรดุสิตวนารามราชวรวิหาร

ภาพถ่ายดาวเทียม จาก วิกิแมเปีย หรือ กูเกิลแมปส์

แผนที่ จาก มัลติแมป หรือ โกลบอลไกด์

ภาพถ่ายทางอากาศ จาก เทอร์ราเซิร์ฟเวอร์

พิกัดภูมิศาสตร์:
13°45′58″N 100°30′51″E /
13.766095°N
100.514195°E / 13.766095;
100.514195

เว็บไซต์อย่างเป็นทางการ

เว็บไซต์โรงเรียนมัธยมวัดเบญจมบพิตร

วัดเบญจมบพิตรดุสิตวนาราม ราชวรวิหาร

วัดเบญจมพิตร

ภายในพระอุโบสถ วัดเบญจมบพิตร

ด้านหลังพระอุโบสถ วัดเบญจมบพิตร

ด • พ • ก

สถานที่ภายในพระราชวังดุสิต

วัดประจำพระราชวัง

วัดเบญจมบพิตรดุสิตวนาราม
ราชวรวิหาร

เขตพระราชฐานปัจจุบัน

พระที่นั่งอนันตสมาคม
· พระที่นั่งอัมพรสถาน
· พระที่นั่งวิมานเมฆ
· พระที่นั่งอภิเศกดุสิต
· พระตำหนักจิตรลดารโหฐาน
· วังปารุสกวัน
· วังสวนกุหลาบ
· ลานพระราชวังดุสิต
· สวนอัมพร
· สนามเสือป่า
· พระตำหนักในพระราชวังดุสิต

เขตพระราชฐานในอดีต

พื้นที่มหาวิทยาลัยราชภัฏสวนดุสิต
· พื้นที่มหาวิทยาลัยราชภัฏสวนสุนันทา
· พื้นที่สำนักงานกรมป้องกันและบรรเทาสาธารณภัย
· พื้นที่สำนักงานกรมส่งเสริมการปกครองส่วนท้องถิ่น
· ท่าวาสุกรี

ด • พ • ก

สิ่งก่อสร้างภายในวัดเบญจมบพิตรดุสิตวนารามราชวรวิหาร

เขตพุทธาวาส

พระอุโบสถ
วัดเบญจมบพิตรดุสิตวนารามราชวรวิหาร • พระระเบียง
(วิหารคด) • ศาลาตรีมุขท่าน้ำ
• ศาลาอุรุพงษ์
• ศาลาร้อยปี
• ต้นพระศรีมหาโพธิ์
• พิพิธภัณฑ์
อปก. • หอสมุด
ป.กิตติวัน

เขตสังฆาวาส

พระที่นั่งทรงผนวช
• พระที่นั่งทรงธรรม
• ศาลาสี่สมเด็จ
• หอระฆังบวรวงศ์
• พระวิหารสมเด็จ
ส.ผ. • โรงเรียนเบญจมบพิตรหรือ
โรงเรียนมัธยมวัดเบญจมบพิตร
• กุฏิสมเด็จ
• ศาลาธรรมชินราช

สะพานเชื่อมระหว่างเขตพุทธาวาสกับเขตสังฆาวาส

สะพานพระรูป
• สะพานถ้วย
• สะพานงา

ด • พ • ก

พระอารามหลวงชั้นเอก

ชั้นเอกพิเศษ
ชนิดราชวรมหาวิหาร

วัดสุทัศนเทพวราราม
• วัดอรุณราชวราราม
• วัดมหาธาตุยุวราชรังสฤษฎิ์
• วัดพระเชตุพนวิมลมังคลาราม
• วัดพระปฐมเจดีย์
• วัดพระพุทธบาท
(สระบุรี)

ชนิดราชวรวิหาร

วัดบวรนิเวศวิหาร
• วัดราชประดิษฐ์สถิตมหาสีมาราม
• วัดราชบพิธสถิตมหาสีมาราม
• วัดเบญจมบพิตรดุสิตวนาราม • วัดราชโอรสาราม
• วัดเสนาสนาราม
• วัดสุวรรณดาราราม
• วัดนิเวศธรรมประวัติ
• วัดพระศรีรัตนมหาธาตุเชลียง
(สุโขทัย) • วัดพระบรมธาตุไชยา

ชนิดวรมหาวิหาร

วัดพระศรีมหาธาตุ
(บางเขน) • วัดญาณสังวราราม
• วัดพระสิงห์
• วัดพระธาตุพนม
• วัดพระมหาธาตุวรมหาวิหาร
• วัดพระศรีรัตนมหาธาตุ
(พิษณุโลก) • วัดพระธาตุหริภุญชัย

ด • พ • ก

8 จอมเจดีย์แห่งสยาม จากภาพจิตรกรรมฯ วัดเบญจมบพิตร

จอมเจดีย์

พระมหาธาตุนครศรีธรรมราช

พระธาตุพนม

พระบรมธาตุหริภุญชัย

พระปฐมเจดีย์

จอมเจดีย์

พระธาตุเมืองละโว้

พระมหาธาตุศรีสัชนาลัย
(ช้างล้อม)

พระศรีรัตนมหาธาตุเชลียง

พระเจดีย์ชัยมงคล

ดึงข้อมูลจาก "http://th.wikipedia.org/wiki/%E0%B8%A7%E0%B8%B1%E0%B8%94%E0%B9%80%E0%B8%9A%E0%B8%8D%E0%B8%88%E0%B8%A1%E0%B8%9A%E0%B8%9E%E0%B8%B4%E0%B8%95%E0%B8%A3%E0%B8%94%E0%B8%B8%E0%B8%AA%E0%B8%B4%E0%B8%95%E0%B8%A7%E0%B8%99%E0%B8%B2%E0%B8%A3%E0%B8%B2%E0%B8%A1%E0%B8%A3%E0%B8%B2%E0%B8%8A%E0%B8%A7%E0%B8%A3%E0%B8%A7%E0%B8%B4%E0%B8%AB%E0%B8%B2%E0%B8%A3".

หมวดหมู่:
พระอารามหลวงชั้นเอก
ชนิดราชวรวิหาร | รัชกาลที่
5 | สิ่งก่อสร้างในสมัยกรุงศรีอยุธยา
| วัดในเขตดุสิต
| วัดไทยในสังกัดคณะสงฆ์มหานิกาย
| วัดเบญจมบพิตรดุสิตวนารามราชวรวิหาร

เครื่องมือส่วนตัว

ล็อกอิน
/ สร้างบัญชีผู้ใช้

เนมสเปซ

บทความ

อภิปราย

สิ่งที่แตกต่าง

ดู

เนื้อหา

แก้ไข

ประวัติ

การกระทำ

สืบค้น

ป้ายบอกทาง

หน้าหลัก

เหตุการณ์ปัจจุบัน

ถามคำถาม

บทความคัดสรร

บทความคุณภาพ

สุ่มบทความ

มีส่วนร่วม

ศาลาประชาคม

ปรับปรุงล่าสุด

เรียนรู้การใช้งาน

ติดต่อวิกิพีเดีย

บริจาคให้วิกิพีเดีย

วิธีใช้

พิมพ์/ส่งออก

สร้างหนังสือ

ดาวน์โหลดในชื่อ PDF

หน้าสำหรับพิมพ์

เครื่องมือ

หน้าที่ลิงก์มา

ปรับปรุงที่เกี่ยวโยง

อัปโหลด

หน้าพิเศษ

ลิงก์ถาวร

อ้างอิงบทความนี้

ภาษาอื่น

Deutsch

English

Español

Français

日本語

Nederlands

Tiếng
Việt

หน้านี้แก้ไขล่าสุดเมื่อวันที่ 3 พฤศจิกายน 2553 เวลา
13:32 น.

อนุญาตให้เผยแพร่ภายใต้สัญญาอนุญาตครีเอทีฟคอมมอนส์
แบบแสดงที่มา-อนุญาตแบบเดียวกัน; เงื่อนไขอื่นอาจใช้ประกอบด้วย โปรดศึกษาเงื่อนไขการใช้งาน
Wikipedia®
เป็นเครื่องหมายการค้าจดทะเบียนของมูลนิธิวิกิมีเดีย

ติดต่อเรา

นโยบายความเป็นส่วนตัว

เกี่ยวกับวิกิพีเดีย

ข้อปฏิเสธความรับผิดชอบ